open-index/open-wikipedia-markdown huggingface dataset:
Βασίλειο της Βιεντιάν

Το **Βασίλειο του Βιεντιάν **ιδρύθηκε το 1707 ως αποτέλεσμα της διάλυσης του Βασιλείου του Λαν Ξανγκ. Από το 1765 έως το 1778, ήταν υποτελής των Βιρμανών. Στη συνέχεια, το βασίλειο έγινε υποτελής του Σιάμ μέχρι το 1828, όπου και προσαρτήθηκε από το Σιάμ. 

## Βασιλείς
* Σετθαθιράθ Β΄ (1707-1730)
* Ονγκ Λονγκ (1730-1767) (Υποτελής των Βιρμανών, 1765-1768)
* Ονγκ Μπουν (1767-1778) (1η βασιλεία) (Υποτελής των Βιρμανών)
* Φράγια Σούφο (1778-1780) (Σιαμέζος κυβερνήτης)
* Ονγκ Μπουν (1780 - νοεμβρίου 1781) (2η βασιλεία)
* Νανθασέν (21 Νοεμβρίου 1781 - Ιανουάριος 1795)
* Ινθαραβόνγκ Σετθαθιράθ Γ΄ (2 Φεβρουαρίου 1795 - 7 Φεβρουαρίου 1805) (στέφθηκε στις 23 Ιουλίου 1795)
* Ανουβόνγκ (7 Φεβρουαρίου 1805 - 12 Νοεμβρίου 1828)
[μικρογραφία|Ο Σμαραγδένιος Βούδας, το σημερινό παλλάδιο της [Ταϊλάνδη|Ταϊλάνδης και το πρώην παλλάδιο του Βασιλείου του Βιεντιάν. Στην μοναρχία του Λάος, ο Σμαραγδένιος Βούδας θεωρούταν ως η πιο ιερή και πολιτισμικά σημαντική εικόνα του Βούδα. Η εικόνα προέρχεται από το Βασίλειο του Λαμ Να, και μεταφέρθηκε στο Βασίλειο του Λαν Ξανγκ από τον Βασιλιά Σετθαθιράθ τον 16ο αιώνα. Μετά από την αποτυχημένη εξέγερση του Βασιλιά Ανουβόνγκ του Βιεντιάν, ο Σμαραγδένιος Βούδας μεταφέρθηκε στο Μπανγκόκ.]]

## Παραπομπές


Κατηγορία:Πρώην κράτη της Ασίας
Βιεντιαν
Κατηγορία:Ιστορία της Μιανμάρ
Κατηγορία:Ιστορία του Λάος
Βιεντιαν
Κρατικό Μουσείο Παιχνιδιών (Κίεβο)

Το **Κρατικό Μουσείο Παιχνιδιών** () είναι ένα από τα πιο μοναδικά μουσεία στο Κίεβο, και περιέχει πάνω από 15.000 εκθέματα που παρουσιάζουν την Ουκρανική παραγωγή παιχνιδιών. Επίσης, υπάρχουν βιομηχανικά σχεδιασμένα παιχνίδια, μοναδικά και χειροποίητα παιχνίδια, καθώς και μία πολύχρωμη συλλογή Ουκρανικών λαϊκών παιχνιδιών. 

Η ιδέα για τη δημιουργία ενός μουσείο παιχνιδιών ξεκίνησε το 1933, σύμφωνα με ένα διάταγμα για την  του ΚΚΣΕ, στις 26 Αυγούστου 1933. Αυτό είχε ως αποτέλεσμα τη δημιουργία Μουσείων Παιχνιδιών στη Μόσχα, στηνΤιφλίδα, στην Τασκένδη και στο Χάρκοβο. Η πρώτη μόνιμη έκθεση παιχνιδιών στο Κίεβο ξεκίνησε το 1936.

Το μουσείο έχει τρεις μόνιμες εκθέσεις. Η μία είναι για την ιστορία των παιχνιδιών, ενώ οι δύο άλλες είναι για τα Ουκρανικά λαϊκά παιχνίδια και για τα αρχικά έργα που είναι μοναδικά. 

## Εξωτερικοί σύνδεσμοι
* Η ιστοσελίδα του μουσείου (στα ουκρανικά)
* Το Κρατικό Μουσείο Παιχνιδιών

Κατηγορία:Μουσεία στην Ουκρανία
Διοργανώσεις Ε.Π.Σ. Ηλείας 2016–17

Για την **περίοδο 2016–17**, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα της ΕΠΣ Ηλείας θα προβιβαστεί στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η περίοδος **2016–17** ήταν η 48η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α1 Κατηγορία
* Α2 Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α1 Κατηγορία
Στην Α1 κατηγορία μετείχαν 18 ηλειακές ομάδες. Οι 4 πρώτες της βαθμολογίας διεκδίκησαν το πρωτάθλημα και την άνοδο στη Γ΄ Εθνική σε αγώνες κατάταξης. Οι δυο τελευταίες (17η και 18η θέση) υποβιβάστηκαν όπως και δυο ακόμα ομάδες μετά από αγώνες κατάταξης (Play Out)

#### Βαθμολογία

Πηγή: ΕΠΣ Ηλείας

#### Play Off A1
Οι 4 πρώτες σε βαθμολογία ομάδες χωρίστηκαν σε ζευγάρια (1η-4η και 2η-3η)  για τους «ημιτελικούς» των Play Off ανάδειξης πρωταθλητή. Σε μια σειρά δυο εως τριών αγώνων, η ομάδα που τερμάτισε υψηλότερα στη βαθμολογία χρειάζεται 4 βαθμούς για να προκριθεί, ενώ η ομάδα που τερμάτισε χαμηλότερα χρειάζεται 5. Σε περίπτωση τριων ισοπαλιών ευνοείται η ομάδα που τερμάτισε σε καλύτερη θέση. Ο πρώτος και ο τρίτος αγώνας (αν χρειαστεί) διεξάγονται στην έδρα της ομάδας που τερμάτισε υψηλότερα.

Πρωταθλήτρια ανακηρύχθηκε η ομάδα του Πανηλειακού.

Πηγή: ΕΠΣ Ηλείας:1η-4η ΕΠΣ Ηλείας:2η-3η

### Α2 Κατηγορία
Στην Α2 κατηγορία μετείχαν 16 ηλειακές ομάδες. Την άνοδο κέρδισε ο 1ος της κανονικής περιόδου ΑΟ Μακρυσίων. Άλλες 2 θέσεις ανόδου κρίνονται με αγώνες κατάταξης των ομάδων που τερμάτισαν από τη 2η ως 5η θέση.

Πηγή: ΕΠΣ Ηλείας

### Β Κατηγορία
Στη Β κατηγορία μετείχαν 23 ηλειακές ομάδες σε δύο ομίλους. Οι 3 πρώτες κάθε ομίλου συμμετέχουν στα Play Off από οπου προκύπτουν οι 3 ομάδες που θα προβιβαστούν στην Α2.

#### Play Off Β΄ Κατηγορίας

Πηγή: ΕΠΣ Ηλείας

#### Βαθμολογίες Ομίλων

Πηγή: ΕΠΣ Ηλείας

Πηγή: ΕΠΣ Ηλείας

### Γ΄ Κατηγορία
Στη Γ΄ Κατηγορία συμμετείχαν 15 σύλλογοι χωρισμένοι σε δυο ομίλους.

Πηγή: ΕΠΣ Ηλείας

Στα Play Off συμμετείχαν οι 3 πρώτες ομάδες κάθε ομίλου Οι 4 πρώτες πιθανότατα θα προβιβαστούν. 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ηλείας. Η διοργάνωση ολοκληρώθηκε στις 10 Φεβρουαρίου 2016 με τον τελικό. Το Κύπελλο κατέκτησε η ομάδα του Πανηλειακού
### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Οθωμανικό Πραξικόπημα του 1913

Το **Οθωμανικό πραξικόπημα** της 9/23 Ιανουαρίου 1913, γνωστό και ως Επιδρομή στην Υψηλή Πύλη (Τουρκικό: Bâb-ı Âlı Baskını), ήταν πραξικόπημα που πραγματοποιήθηκε στην Οθωμανική Αυτοκρατορία από μέλη του Κομιτάτου της Ένωσης και της Προόδου, δηλ. της πολιτικής οργάνωσης του εθνικιστικού κινήματος των Νεότουρκων. Το κίνημα ήταν μια αντίδραση των Νεότουρκων, που είχαν παραμεριστεί από την συντηρητική παράταξη, κατόπιν των διαδοχικών ηττών που υπέστη η Οθωμανική Αυτοκρατορία στον Α' Βαλκανικό Πόλεμο.

Κατά τη διάρκεια του πραξικοπήματος, ο Υπουργός Ναυτικών Ναζίμ Πασάς, ο οποίος επιχείρησε να αντιταχθεί στους κινηματίες που εισέβαλαν στο κυβερνητικό μέγαρο, δολοφονήθηκε και ο Μεγάλος Βεζίρης Κιαμίλ Πασάς, αναγκάστηκε να παραιτηθεί. Μετά το πραξικόπημα, η κυβέρνηση έπεσε στα χέρια της *Επιτροπής της Ένωσης και της Προόδου*, τώρα υπό την ηγεσία της τριανδρίας Εμβέρ Πασάς-Ταλαάτ Πασάς-Τζεμάλ Πασάς, γνωστών ως οι "Τρεις Πασάδες", που το 1914 θα οδηγούσαν την Αυτοκρατορία στον Α' Παγκόσμιο Πόλεμο στο πλευρό της Γερμανίας, ενώ στη θέση του πρωθυπουργού διορίσθηκε την επόμενη κιόλας μέρα από το πραξικόπημα (10 Ιανουαρίου 1913) ο Σεβκέτ Πασάς (1856 - 29 Μαΐου 1913), παλαιότερα επικεφαλής του Τουρκικού Γ' Σ.Σ.

## Παραπομπές


Κατηγορία:Πραξικοπήματα
Κατηγορία:Πολιτική της Οθωμανικής Αυτοκρατορίας
Τζέιμι Όλιβερ

Ο **Τζέιμι Όλιβερ** (**James Trevor "Jamie" Oliver**, MBE) είναι Άγγλος σεφ, εστιάτορας και τηλεοπτική προσωπικότητα.

Γεννήθηκε στις 27 Μαΐου 1975 στο Clavering του Ηνωμένου Βασιλείου. Είναι κυρίως γνωστός για την τυπική αγγλική μαγειρική του στα εστιατόρια του και στις τηλεοπτικές εκπομπές που παρουσιάζει.
Έχει σπουδάσει μαγειρική στο Λονδίνο και στην συνέχεια πήρε την μαγειρική διαπίστευση του ως ζαχαροπλάστης στο εστιατόριο του Antonio Carluccio. Έπειτα εργάστηκε ως βοηθός σεφ στο River Cafe όπου και εντοπίστηκε από το BBC και το 1999 έκανε το ντεμπούτο του στο τηλεοπτικό σόου The Naked Chef. Ακολούθησε το πρώτο του βιβλίο το οποίο έγινε Νο.1 σε πωλήσεις στο Ηνωμένο Βασίλειο. Μέτα από σειρά εκπομπών του Naked Chef ο Jamie Oliver έκλεισε συμφωνίες με πολλές εταιρίες και ενίσχυσε την  τηλεοπτική του παρουσία συμπεριλαμβανομένου ενός ντοκιμαντέρ με τον τίτλο Jamie's Kitchen, που του χάρισε μια πρόσκληση από τον τότε Βρετανό Πρωθυπουργό. Τον Ιούνιο του 2003 ο Όλιβερ έγινε Μέλος της Τάξης της Βρετανικής Αυτοκρατορίας και το 2005 ξεκίνησε μια καμπάνια με τίτλο Feed Me Better με στόχο να κινητοποιήσει τα παιδιά στην Βρετανία να τρώνε υγιεινά και να αποφεύγουν το "junk food". Η καμπάνια αυτή τελικά υποστηρίχθηκε από την Βρετανική κυβέρνηση.

## Παραπομπές


## Εξωτερικοί σύνδεσμοι
* 

Κατηγορία:Σεφ
Κατηγορία:Βρετανοί
Σαρλ Φρεντερίκ Πετί

Ο **Σαρλ Φρεντερίκ Πετίτ** (6 Μαΐου 1857 - 19 Φεβρουαρίου 1947) ήταν Γάλλος τοξοβόλος. Συμμετείχε στους Ολυμπιακούς του Παρισιού, το 1900, εκεί όπου κέρδισε 2 χάλκινα μετάλλια στην τοξοβολία: στη χρυσή χορδή στόχου 33 μέτρων και στην αλυσίδα στόχου 33 μέτρων.

## Παραπομπές


Κατηγορία:Γάλλοι αθλητές
Κατηγορία:Αθλητές της τοξοβολίας
Κατηγορία:Τοξοβόλοι στους Θερινούς Ολυμπιακούς Αγώνες 1900
Πιντουρίκκιο

Ο **Μπερναρντίνο ντι Μπέττο Μπέττι** (ιταλ.:*Bernardino di Betto Betti*), γνωστός ως **Πιντουρίκκιο** (ιταλ. *Pinturicchio* ή *Pintoricchio*, δηλ. μικρός ζωγράφος, 1454-1513), ήταν Ιταλός ζωγράφος.

## Βιογραφία
Γεννήθηκε στην Περούτζα και πιθανώς να ήταν μαθητής του Περουτζίνο και να τον βοήθησε στις νωπογραφίες της Καπέλα Σιστίνα (1481). Επηρεάστηκε έντονα από τον δάσκαλό του, ιδίως στην απόδοση των μορφών, αλλά ενδιαφερόταν περισσότερο για τις διακοσμητικές εντυπώσεις και τους λαμπρούς χρωματισμούς, επιτυγχάνοντας λαμπρά αποτελέσματα.

Επιδόθηκε τόσο στην ζωγραφική πινάκων όσο και στη νωπογραφία. Οι σημαντικότερες από τις νωπογραφίες του βρίσκονται στην Ρώμη (Σάντα Μαρία ιν Αρακοέλι, Σάντα Μαρία ντελ Πόπολο και Διαμερίσματα του Βοργία του Βατικανού), στο Σπέλλο (Σάντα Μαρία Μαγκιόρε) και στην Σιένα (Λιμπρέρια Πικκολομίνι, μέσα στο Ντουόμο) όπου είχε βοηθό τον νεαρό Ραφαήλ.

## Επιλογή έργων


Αρχείο:Cappella bufalini all'aracoeli 01.JPG|*Ο Άγιος Βερναρδίνος εν δόξη*,νωπογραφία, 1484-86, Ρώμη,Σάντα Μαρία ιν Αρακοέλι
Αρχείο:Pinturicchio, assunzione della vergine della cappella basso della rovere.jpg|*Η ανάληψη της Παρθένου*,νωπογραφία, 1484-92, Ρώμη,Σάντα Μαρία ντελ Πόπολο
Αρχείο:Pinturicchio, cappella della rovere 01.jpg|*Η προσκύνηση του Βρέφους*,νωπογραφία, 1488-90, Ρώμη,Σάντα Μαρία ντελ Πόπολο
Αρχείο:Pinturicchio - Portrait of a Boy - Google Art Project.jpg|*Προσωπογραφία νέου*,1500, Δρέσδη,Πινακοθήκη των Παλαιών Δασκάλων
Αρχείο:Pinturicchio, Return of Odysseus.jpg|*Ο νόστος του Οδυσσέα*,αποκολλημένη νωπογραφία,  1509,Λονδίνο, Εθνική Πινακοθήκη
Αρχείο:Borgia Apartment 005.jpg|*Ευαγγελισμός*,νωπογραφία, 1492-94, Ρώμη,Βατικανό, Διαμέρισμα Βοργία
Αρχείο:Borgia Apartment 001.jpeg|*Ανάσταση*,νωπογραφία, 1492-94, Ρώμη,Βατικανό, Διαμέρισμα Βοργία
Αρχείο:Pinturicchio Spello Among doctors.jpg|*Ο Ιησούς δωδεκαετής στον Ναό*,νωπογραφία,  1501, Σπέλλο,Σάντα Μαρία Ματζιόρε
Αρχείο:Pinturicchio - The Adoration of the Shepherds - WGA17776.jpg|*Η προσκύνηση των ποιμένων και η άφιξη των Μάγων*,νωπογραφία, 1501, Σπέλλο,Σάντα Μαρία Ματζιόρε
Αρχείο:Pinturicchio, libreria piccolomini 05.jpg|*Ο Αινείας Σύλβιος Πικκολομίνι αναχωρεί για την Σύνοδο της Βασιλείας*,νωπογραφία, 1502-1507, Σιένα,Ντουόμο, Λιμπρέρια Πικκολομίνι
Αρχείο:Pintoricchio 016.jpg|*Ο Αινείας Σύλβιος ανακηρύσσεται εστεμμένος ποιητή από τον αυτοκράτορα Φρειδερίκο Γ΄*,νωπογραφία, 1502-1507, Σιένα,Ντουόμο, Λιμπρέρια Πικκολομίνι
Αρχείο:Pinturicchio, libreria piccolomini 02.jpg|*Ο Αινείας Σύλβιος γίνεται Πίος Β΄*,νωπογραφία, 1502-1507, Σιένα,Ντουόμο, Λιμπρέρια Πικκολομίνι


## Παραπομπές


## Πηγές
*Giorgio Vasari, *Le vite de' più eccellenti pittori, scultori, e architettori*, 1550 
**The Consice Oxford Dictionary of Art and Artists*, Ian Chilvers (editor) – Oxford University Press 1990

Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης
Κατηγορία:Ιταλοί ζωγράφοι του 16ου αιώνα
Μουάνγκ Φον-Χονγκ

Το **Μουάνγκ Φον-Χονγκ **(Λαοτινή γλώσσα: ໂພນໂຮງ, μεταγραφή στο λατινικό αλφάβητο: Muang Phôn-Hông) είναι κωμόπολη και πρωτεύουσα της Επαρχίας Βιεντιάν στο Λάος. Απέχει μερικά χιλιόμετρα από τη Βιεντιάν, την πρωτεύουσα της χώρας, με την οποία συνδέεται μέσω της Διαδρομής 13.

## Φωτογραφίες

Muang Phon Hong-04-Wat-Naga-gje.jpg
Muang Phon Hong-24-Wat-Sim-gje.jpg
Muang Phon Hong-20-Wat-Halle-gje.jpg
Muang Phon Hong-16-Wat-Moench streicht-gje.jpg
Muang Phon Hong-30-Wat-Sim-Naga-gje.jpg
Muang Phon Hong-46-Wat-Graeber-gje.jpg
Muang Phon Hong-52-Strasse-Holztransport-gje.jpg
Muang Phon Hong-54-Kueche-gje.jpg


Κατηγορία:Πόλεις και χωριά του Λάος
Κατηγορία:Λάος γεωγραφία-επέκταση
Ντενί Βιλνέβ

Ο **Ντενί Βιλνέβ** (*Denis Villeneuve*, 3 Οκτωβρίου 1967) είναι Γαλλοκαναδός σκηνοθέτης και συγγραφέας. Έγινε αρχικά γνωστός στον Καναδά, όπου κέρδισε τρεις φορές το βραβείο Τζίνι για σκηνοθεσία, για τις ταινίες του *Maelström* (2001), *Polytechnique* (2010) - το οποίο αφορούσε τη σφαγή στο Πολυτεχνείο του Μόντρεαλ και την ταινία *[[Μέσα από τις φλόγες]]* (*Incendies*) το 2011. Η ταινία *Μέσα από τις φλόγες* ήταν επίσης υποψήφια για το Όσκαρ καλύτερης ξενόγλωσσης ταινίας το 2010 και έφερε τον Βιλνέβ στο προσκήνιο.

Ο Βιλνέβ στη συνέχεια μετακινήθηκε από το Κεμπέκ στο Χόλιγουντ, όπου συνεργάστηκε με ηθοποιούς πρώτης τάξης στις ταινίες *[[Prisoners]]* και *[[Ο Άνθρωπος Αντίγραφο (ταινία)|Ο άνθρωπος αντίγραφο]]* (πρωτότυπος τίτλος *Enemy*) το 2013 και **' (2015). Στη συνέχεια στράφηκε στην επιστημονική φαντασία, σκηνοθετώντας την ταινία ''[[Η άφιξη (ταινία, 2016)|Η Άφιξη]]'', η οποία ήταν υποψήφια για 8 όσκαρ, ανάμεσα στα οποία ήταν τα όσκαρ καλύτερης ταινίας και καλύτερου σκηνοθέτη. Στη συνέχεια σκηνοθέτησε τη συνέχεια της ταινίας ''[[Blade Runner]]'', με τίτλο ''[[Blade Runner 2049]]''.

== Φιλμογραφία ==
* ''Cosmos'' (1996)
* ''Un 32 août sur terre'' (1998)
* ''Maelström'' (2000)
* ''Polytechnique''	(2009)
* ''[[Μέσα από τις φλόγες]]'' (2010)
* ''[[Prisoners]]'' (2013)
* ''[[Ο Άνθρωπος Αντίγραφο (ταινία)|Ο άνθρωπος αντίγραφο]]'' (2013)
* **' (2015)
* *[[Η άφιξη (ταινία, 2016)|Η Άφιξη]]* (2016)
* *[[Blade Runner 2049]]* (2017)
* *[[Dune (ταινία, 2021)|Dune]]* (2021)
* ** (2024)

## Παραπομπές


Κατηγορία:Καναδοί σκηνοθέτες
Κατηγορία:Καναδοί σεναριογράφοι
Κατηγορία:Καναδοί συγγραφείς
Κατηγορία:Καναδοί γαλλικής καταγωγής
Μεγάλη Ορδή

thumbnail|270px|right|Η Μεγάλη Ορδή
Η **Μεγάλη Ορδή** ήταν ταταρικό-μογγολικό χανάτο που υπήρξε από το 1466 περίπου, μέχρι το 1502. Αποτελούσε το απομεινάρι της μεγάλης αυτοκρατορίας των στεπών, Χρυσής Ορδής.

## Διάλυση της Χρυσής Ορδής
Οι περιφερειακές περιοχές της Χρυσής Ορδής χωρίστηκαν ως ακολούθως: το 1438 ιδρύθηκε το Χανάτο του Καζάν, το 1441 το Χανάτο της Κριμαίας, και το 1466 το Χανάτο του Άστραχαν. Το υπόλοιπο που τελικώς παρέμεινε, έγινε γνωστό ως "Μεγάλη Ορδή", και διατήρησε την περιοχή της στέπας μεταξύ των ποταμών Δνείπερου και Ουράλη, την πρωτεύουσα Σαράι καθώς και τον ισχυρισμό του φορέα της παράδοσης της Χρυσής Ορδής. Μέχρι το 1470 οι Τάταροι Νογκάι βόρεια της Κασπίας Θάλασσας ήταν πια εχθροί της Μεγάλης Ορδής, και στη δύση, η Πολωνική-Λιθουανική Κοινοπολιτεία επεκτεινόταν κατά μήκος του ποταμού Δνείπερου.

Το 1480 η Μοσχοβία και το Χανάτο της Κριμαίας σχημάτισαν συμμαχία εναντίον της Μεγάλης Ορδής, η οποία με τη σειρά της συμμάχησε με το Βασίλειο της Πολωνίας υπό τον Καζιμίρ Δ΄ Γιαγκελόν. Εκείνη τη χρονιά η προσπάθεια της Μεγάλης Ορδής να εισβάλει στη Μοσχοβία απέτυχε. Την ίδια χρονιά ο ηγέτης της, χαν Αχμέτ, σκοτώθηκε από τους Τατάρους Νογκάι. Τον διαδέχθηκε ο υιός του, Σεΐχ Αχμέτ (σεΐχης Αχμέτ). Μετά από αυτό το γεγονός, η Μεγάλη Ορδή αποδυναμώθηκε από τις συγκρούσεις μεταξύ των υιών του πρώτου Αχμέτ.

Την άνοιξη του 1491 ο χάνος της Κριμαίας πρότεινε στη Μοσχοβία την αποστολή στρατευμάτων για να εξολοθρεύσουν τη Μεγάλη Ορδή, δεδομένου ότι είχε αρπάξει τα άλογα της ορδής. Οι Μοσχοβίτες έστειλαν μοσχοβίτικο και ταταρικό ιππικό και οι Οθωμανοί, επικυρίαρχοι και σύμμαχοι των Τατάρων της Κριμαίας, 2.000 γενίτσαρους. Μέχρι τον Νοέμβριο της ίδιας χρονιάς, ένα τμήμα της ορδής είχε αποχωρήσει από αυτή και το υπόλοιπο καταδιωκόταν από τους Τάταρους Νογκάι. Το 1500 αναφέρθηκε η παρουσία τους κοντά στο Κουμπάν, σε πολύ άσχημη κατάσταση μετά την ήττα τους από τους Καβαρδινούς (φυλή Κιρκάσιων).  Το 1501 ο χαν Σεΐχ Αχμέτ και 20.000 από το λαό του μετακινήθηκαν βόρεια του ποταμού Ντον. Πολλοί από τους ανθρώπους του λιποτάκτησαν.

Το 1502 ο χαν της Κριμαίας αιχμαλώτισε το μεγαλύτερο τμήμα των υπηκόων της Μεγάλης Ορδής μαζί με τα κοπάδια τους και τους μετέφερε στην Κριμαία. Ο χαν Σεΐχ Αχμέτ διέφυγε. Αναφέρθηκε ξανά κοντά στην πόλη Καζάν με 4.000 ιππείς να διαπραγματεύεται με τους Μοσχοβίτες. Κατόπιν πήγε στο Άστραχαν απ' όπου εκτοπίστηκε από τους Νογκάι (1504). Κινήθηκε τότε προς το Κίεβο για να διαπραγματευτεί με τον βασιλιά της Πολωνίας (το Κίεβο ήταν υπό πολωνική κατοχή τότε), και κατόπιν στην πόλη Άκκερμαν (η σημερινή ουκρανική πόλη Μπίλχοροντ στον ποταμό Δνείστερο) για να διαπραγματευτεί με τους Οθωμανούς (που τότε κατείχαν την πόλη Άκκερμαν). Η τελευταία αναφορά γι' αυτόν ήταν ότι βρισκόταν αιχμάλωτος στη φυλακή της λιθουανικής πόλης Βίλνα.
Κατηγορία:Ιστορία της Ρωσίας
Μαμούσα

Η **Μαμούσα **(Αλβανικά: Mamushë ή *Mamusha*; τουρκικά: Mamuşa, Σερβικά Κυριλλικά: Мамуша) είναι δήμος στο Κοσσυφοπέδιο. Το 2008, αναβαθμίστηκε σε δήμο. Πριν από αυτό, αποτελούσε μέρος του δήμου Πρίζρεν. Σε σύγκριση με όλες τις δημοτικές ενότητες του Κοσσυφοπεδίου, είναι με διαφορά η μικρότερη σε έκταση, έχοντας έκταση 11 τετραγωνικών χιλιομέτρων. Σύμφωνα με την απογραφή του 2011, ο πληθυσμός ανερχόταν στους 2011. Δήμαρχος είναι ο Αρίφ Μπουτούτς.

## Γεωγραφία

### Τοποθεσία
Η πόλη βρίσκεται στο βόρειο τμήμα του Πρίζρεν. Συνορεύει με την Τζακόβιτσα και την Σούβα Ρέκα. 

### Πληθυσμός
Οι κάτοικοι του χωριού είναι κυρίως Τούρκοι. Είναι ο μόνος οικισμός στο Κοσσυφοπέδιο όπου οι Τούρκοι αποτελούν την πλειοψηφία του πληθυσμού. 

## Αδελφοποιημένες πόλεις
*  Πρίζρεν, Κοσσυφοπέδιο

## Δείτε επίσης
* Τούρκοι στο Κοσσυφοπέδιο

## Παραπομπές


## Εξωτερικοί σύνδεσμοι
* Δήμος Mamuša

Κατηγορία:Κοσσυφοπέδιο
Κατηγορία:Δήμοι του Κοσσυφοπεδίου
Σχέσεις Καζακστάν-Ουκρανίας

Οι **σχέσεις Καζακστάν-Ουκρανίας** αναφέρονται στις διμερείς σχέσεις μεταξύ του Καζακστάν και της Ουκρανίας. Πριν το 1918, οι δύο χώρες αποτελούσαν μέρος της Ρωσικής Αυτοκρατορίας, και μέχρι το 1991 αποτελούσαν μέρος της ΕΣΣΔ. Οι διμερείς διπλωματικές σχέσεις εγκαθιδρύθηκαν το 1991. Το Καζακστάν έχει μια πρεσβεία στο Κίεβο και ένα επίτιμο προξενείο στην Οδησσό. Η Ουκρανία έχει μια πρεσβεία στην Αστανά και ένα γενικό προξενείο στο Αλμάτι. 

Ο αριθμός των Ουκρανών που ζουν στο Καζακστάν κυμαίνεται από τους 895.000 έως τους 2.400.000. Οι δύο χώρες είναι πλήρη μέλη της TRACECA, της Πρωτοβουλίας του Μπακού, του Ευρωατλαντικού Συμβουλίου Συνεργασίας, της Συνεργασίας για την Ειρήνη και του Οργανισμού για την Ασφάλεια και τη Συνεργασία στην Ευρώπη. 

Το 2012 το διμερές εμπόριο μεταξύ των δύο χωρών έχει υπερδιπλασιαστεί σε σύγκριση με το 2010, καθώς ανέβηκε στα 4.4 δισεκατομμύρια δολάρια σύμφωνα με αξιωματούχους.

Στις 14 Οκτωβρίου 2013, ο Υπουργός Εξωτερικών Ερλάν Ιντρίσοφ συναντήθηκε με τον Ουκρανό Υπουργό Εξωτερικών, τον Λεονίντ Κοζάρα. Αυτοί συζήτησαν για την ενίσχυση των διμερών σχέσεων μεταξύ των δύο κρατών. Επίσης, η Ουκρανία είχε την προεδρία του Οργανισμού για την Ασφάλεια και τη Συνεργασία στην Ευρώπη, ενώ το Καζακστάν είχε την προεδρία του Οργανισμού το 2010. Τέλος, ο Υπουργός Κοζάρα δήλωσε ότι ο Ουκρανός πρόεδρος Βίκτορ Γιανούκοβιτς θα επισκεφθεί το Καζακστάν το 2014.

Ο Γιανούκοβιτς καθαιρέθηκε κατά τη διάρκεια της Ουκρανικής Επανάστασης του 2014. Αν και η Ρωσία ήταν κατηγορηματικά αντίθετη στη μεταεπαναστατική κυβέρνηση στο Κίεβο, η Αστανά έχει διατηρήσει τους δεσμούς με την Ουκρανία, παρά την αλλαγή εξουσίας.

## Δείτε επίσης
* Εξωτερικές σχέσεις του Καζακστάν
* Εξωτερικές σχέσεις της Ουκρανίας
* Ουκρανική διασπορά

## Παραπομπές


## Εξωτερικοί σύνδεσμοι
* Καζακική πρεσβεία στο Κίεβο
* Ουκρανική πρεσβεία στην Αστανά

Κατηγορία:Διμερείς σχέσεις της Ουκρανίας
Φράγκος Κατελάνος

Ο **Φράγκος Κατελάνος** θεωρείται κορυφαίος εκπρόσωπος της μεταβυζαντινής σχολής της Βορειοδυτικής Ελλάδας στην περίοδο 1560-68. Πλην του τόπου καταγωγής του δεν υπάρχουν πληροφορίες για τον βίο του. Διακόσμησε το παρεκκλήσιο του αγίου Νικολάου στη μονή Μεγίστης Λαύρας. Η ιδιότυπη τέχνη του αναγνωρίζεται κυρίως βάσει εικονογραφικών και τεχνοτροπικών  συγγενειών με το μοναδικό υπογεγραμμένο έργο του.

Οι μορφές στις συνθέσεις του Κατελάνου δεν χαρακτηρίζονται από την ηρεμία και την εγκράτεια των συγχρόνων του εικονογράφων της κρητικής σχολής αγιογραφίας. Χρησιμοποιούσε έντονα χρώματα, όπως το κόκκινο της φωτιάς, το μπλε, το κίτρινο και το βιολετί και θεωρείται ότι η ζωγραφική του έχει τις ρίζες της στην Παλαιολόγεια τέχνη, με στοιχεία ιταλικής επιρροής.

## Σημειώσεις παραπομπές


## Βιβλιογραφία
* Αλμπάνη, Τζένη, (1999), *Βυζαντινή και Μεταβυζαντινή Τέχνη*, Πάτρα: ΕΑΠ, ISBN 960-538-094-3.
* 

## Εξωτερικοί σύνδεσμοι
*.

Κατηγορία:Βυζαντινοί αγιογράφοι
Κατηγορία:Βυζαντινή αρχαιολογία
Κατηγορία:Ζωγράφοι της Κρητικής Αναγέννησης
Κατηγορία:Κρητική Σχολή
Χανάτο της Σιβηρίας

Το **Χανάτο της Σιβηρίας**, ιστορικώς επίσης γνωστό ως *Χανάτο του Τουράν*, ήταν ένα τουρκομογγολικό χανάτο στη νοτιοδυτική Σιβηρία. Κατά τη διάρκεια της ιστορίας του, μέλη των δυναστειών των Σαϊμπανιδών και Ταϊμπουγιδών συχνά ανταγωνίζονταν για την ηγεσία του. Και οι δύο αυτές δυναστείες-φυλές ήταν απευθείας απόγονοι του Τζένγκις Χαν μέσω του υιού του, Ζούτσι, και του πέμπτου στη σειρά υιού του Ζούτσι, Σαϊμπάν. Η περιοχή του χανάτου αποτελούσε κάποτε τμήμα της Μογγολικής Αυτοκρατορίας, και αργότερα περιήλθε υπό τον έλεγχο της Λευκής Ορδής (δυτικά εδάφη της επικράτειας της Χρυσής Ορδής) και της Χρυσής Ορδής.

Το χανάτο της Σιβηρίας περιελάμβανε έναν εθνικώς ανομοιογενή πληθυσμό. Το αποτελούσαν Χάντοι, Μάνσοι, Σαμογέτες (Νενέτσοι), Σελκούποι, και Σιβηριανοί Τάταροι. Το σιβηρικό χανάτο ήταν το πιο βόρειο μουσουλμανικό κράτος στην καταγεγραμμένη ιστορία. Η ήττα του από τον Γερμάκ Τιμοφέγεβιτς το 1582 σημάδεψε την αρχή της ρωσικής κατάκτησης της Σιβηρίας.

Κατηγορία:Ιστορία της Ρωσίας
Σιβηρια
Σιβηρια
Κατηγορία:Πρώην μοναρχίες
Κατηγορία:Τουρκικά κράτη
Κατηγορία:Ταταρικά κράτη
Κατηγορία:Μογγολικά Χανάτα
Κατηγορία:Ιστορικά Τουρκικά κράτη
Αντρέα Πιζάνο

O **Αντρέα Πιζάνο** (**Andrea Pisano**, 1290-1348) ήταν Ιταλός γλύπτης και αρχιτέκτονας.

Εργάστηκε ως βοηθός του Μίνο ντι Τζοβάνι στον γλυπτό διάκοσμο της Σάντα Μαρία ντέλλα Σπίνα της Πίζας και πήρε ύστερα παραγγελία για την κατασκευή της μιας από τις τρείς δίφυλλες πόρτες του Βαπτιστηρίου της Φλωρεντίας, αυτήν της νότιας πλευράς. Το έργο άρχισε το 1330 και αποπερατώθηκε το 1336. Πρόκειται για είκοσι ορειχάλκινες σκηνές του βίου του Ιωάννη Βαπτιστή και οκτώ προσωποποιήσεις αρετών, δοσμένες με δεξιοτεχνία χρυσοχόου (οι άλλες δύο πύλες είναι έργα του Γκιμπέρτι).

Το 1340 ο Αντρέα διαδέχτηκε τον Τζόττο ως αρχιτέκτονας του Καθεδρικού Ναού της Φλωρεντίας, στο κωδωνοστάσιο του οποίου (Campanile di Giotto) δημιούργησε ανάγλυφα και αγάλματα με θρησκευτικά βέβαια θέματα. Το 1347 ανέλαβε την αρχιτεκτονική διεύθυνση του Καθεδρικού Ναού του Ορβιέτο.

## Επιλογή έργων


File:San_Giovanni_Andrea_Pisano.JPG|*Άγιος Ιωάννης Βαπτιστής*, 1345-1347, Πίζα, Santa Maria della Spina
File:Creation_Adam_Pisano_OPA_Florence.jpg|*Η δημιουργία του Αδάμ*, 1334–1336, Φλωρεντία, Campanile di Giotto, δυτική πλευρά
File:Formella_17,_fidia_o_la_scultura,_andrea_pisano,_1334-1336.JPG|*Φειδίας ή Η γλυπτική*, 1334-36, Φλωρεντία, Campanile di Giotto, βόρεια πλευρά
File:Andrea_e_nino_pisano,_theatrica_(arte_delle_feste_e_spettacoli),_1348-50,_dal_lato_est_del_campanile_01.JPG|*Θεατρική τέχνη. Το άρμα του Θέσπιδος*, 1334–36, Φλωρεντία, Campanile di Giotto, ανατολική πλευρά
File:P._sud,_04._natività_del_battista.jpg|*Η γέννηση του Βαπτιστή*, 1330-36, Φλωρεντία, Βαπτιστήριο, νότια πύλη
File:P._sud,_15,_danza_di_salomè.JPG|*Ο χορός της Σαλώμης*, 1330-36, Φλωρεντία, Βαπτιστήριο, νότια πύλη
File:P._sud,_16,_decollazione_del_battista.JPG|*Ο αποκεφαλισμός του Βαπτιστή*, 1330-36, Φλωρεντία, Βαπτιστήριο, νότια πύλη
File:P._sud,_19,_trasporto_della_testa_di_s._giovanni_battista.JPG|*Η ταφή του Βαπτιστή*, 1330-36, Φλωρεντία, Βαπτιστήριο, νότια πύλη


## Παραπομπές


## Πηγές
*Giorgio Vasari, *Le vite de' più eccellenti pittori, scultori, e architettori*, 1550 
**The Consice Oxford Dictionary of Art and Artists*, Ian Chilvers (editor) – Oxford University Press 1990

## Εξωτερικοί σύνδεσμοι
* 

Κατηγορία:Ιταλοί γλύπτες
Νικόλα Πιζάνο

Ο **Νικόλα Πιζάνο** (*Nicola Pisano*, 1220 - 1284) ήταν Ιταλός γλύπτης και αρχιτέκτονας καταγόμενος από την Απουλία. 	
 
Το πρώτο του αξιόλογο έργο ήταν ο άμβωνας του Βαπτιστηρίου της Πίζας (1260), όπου ενέταξε δεξιοτεχνικά αρχαίες μορφές σε νέο πλαίσιο, εμπνεόμενος, για χριστιανικά θέματα, από ρωμαϊκές σαρκοφάγους. Ο λοιπός διάκοσμος είναι πλούσιος, με ζώα, άτλαντες, κιονόκρανα, λιοντάρια, προφήτες κι ένα γυμνό Ηρακλή. Το 1260-1264 αποπεράτωσε τον θόλο του Βαπτιστηρίου, του οποίου αύξησε το ύψος με ένα σύστημα δύο θόλων.

Το 1265 ανέλαβε την κατασκευή του άμβωνα του Καθεδρικού Ναού της Σιένας. Μεταξύ των βοηθών του ήταν τώρα ο γιος του Τζοβάνι Πιζάνο και ο Αρνόλφο ντι Κάμπιο. Ο άμβωνας αυτός είναι ένα ακόμη πιο σύνθετο έργο από αυτόν του Βαπτιστηρίου της Πίζας, μεγαλύτερος, λεπτομερέστερα επεξεργασμένος και με περισσότερη κίνηση. Θεωρείται το αριστούργημά του.

Τελευταίο του μεγάλο έργο είναι η Fontana Maggiore (Μεγάλη Κρήνη) στην Περούτζα, όπου όμως τα περισσότερα γλυπτά εκτελέστηκαν από τον γιο του Τζοβάννι.

Ο Νικόλα θεωρήθηκε πρόδρομος της αναγεννησιακής γλυπτικής, έχοντας θέση ανάλογη με αυτήν του Τζόττο στην ζωγραφική.

## Επιλογή έργων


File:Battisteros_Pulpito_(without_flash)_(1622021151).jpg|Αμβωνας του Βαπτιστηρίου της Πίζας 1257-60, γενική άποψη 
File:Baptisterio_púlpito_06.JPG|Αμβωνας του Βαπτιστηρίου της Πίζας : *Η Γέννηση*
File:Baptisterio_púlpito_03.JPG|Αμβωνας του Βαπτιστηρίου της Πίζας : *Η προσκύνηση των Μάγων*
File:Baptisterio_púlpito_01.JPG|Αμβωνας του Βαπτιστηρίου της Πίζας : *Σταύρωση*
File:Baptisterio_púlpito_04.JPG|Αμβωνας του Βαπτιστηρίου της Πίζας : *Ηρακλής*
File:Pulpito_del_duomo_di_siena_04.JPG|Αμβωνας του Duomo της Σιένας 1265-68, γενική άποψη 
File:Nicola,_giovanni_pisano_e_altri,_pulpito_del_duomo_di_siena,_1265-68,_adorazione_dei_magi.JPG|Αμβωνας του Duomo της Σιένας : *Η προσκύνηση των Μάγων*
File:Nicola,_giovanni_pisano_e_altri,_pulpito_del_duomo_di_siena,_1265-68,_strage_degli_innocenti.JPG|Αμβωνας του Duomo της Σιένας : *Η σφαγή των Αθώων*
File:Crucifixion_panel_from_the_Siena_Pulpit.jpg|Αμβωνας του Duomo της Σιένας : *Σταύρωση*
File:Nicola,_giovanni_pisano_e_altri,_pulpito_del_duomo_di_siena,_1265-68,_Giudizio_Universale_-_gli_Eletti.JPG|Αμβωνας του Duomo της Σιένας : *Δευτέρα Παρουσία –οι εκλεκτοί*
File:Perugia_029.JPG|Fontana Maggiore, Περούτζα, 1275-78


## Παραπομπές


## Πηγές
*Giorgio Vasari, *Le vite de' più eccellenti pittori, scultori, e architettori*, 1550 (Τζόρτζο Βαζάρι, *Οι βίοι των εξοχοτέρων ζωγράφων, γλυπτών και αρχιτεκτόνων* -αποσπασματική ελληνική μετάφραση με τον τίτλο «*Καλλιτέχνες της Αναγέννησης*» από τον Στέλιο Λυδάκη, "Κανάκης", 1995)
**The Consice Oxford Dictionary of Art and Artists*, Ian Chilvers (editor) – Oxford University Press 1990

## Εξωτερικοί σύνδεσμοι
* 

Κατηγορία:Ιταλοί γλύπτες
Σπιτάλι

Με την ονομασία **Σπιτάλι** μπορεί να αναφέρονται οι παρακάτω οικισμοί:

## Οικισμοί
* Σπιτάλι Λεμεσού, χωριό της επαρχίας Λεμεσού στην Κύπρο.
* Σπιτάλι Μεσσηνίας

Κατηγορία:Αποσαφηνίσεις ελληνικών τοπωνυμίων
Ταϊμπουγκά

Ο **Ταϊμπούγκα**, ο πρώτος Χάνος του Χανάτου της Σιβηρίας, ανέλαβε την εξουσία τον 15ο αιώνα, ως αποτέλεσμα του κενού εξουσίας που δημιουργήθηκε από την διάσπαση της Μογγολικής Αυτοκρατορίας. Μερικά αρχεία αναφέρουν ότι ήταν ένας ευγενής από την Μπουχάρα και τον συνδέουν με τον προσηλυτισμό της Σιβηρίας στο Ισλάμ.

Αν και αρκετές πληροφορίες για την βασιλεία του είναι ασαφείς, εμφανίζεται ότι ήταν σαμανιστής. Επίσης, έχει ειπωθεί ότι ο Ταϊμπούγκα έδιωξε τις δυνάμεις του Νόβγκοροντ από το χανάτο. Κατά καιρούς, έχει ειπωθεί ότι δεν είναι μόνο ο πρόγονος των Χάνων, αλλά όλης της άρχουσας ελίτ της Σιβηρίας

## Παραπομπές

Κατηγορία:Χανάτα
Σούμα

Η **σούμα** είναι άχρωμο οινοπνευματώδες ποτό που παράγεται από την απόσταξη στεμφύλων σταφυλής. Ανήκει στην οικογένεια του τσίπουρου και είναι παρόμοια με την κρητική τσικουδιά/ρακή, την κυπριακή ζιβανία και την ιταλική γκράπα. Η περιεκτικότητά της σε οινόπνευμα διαφέρει ανάλογα με τα γούστα του κάθε παραγωγού, αλλά συνήθως κυμαίνεται στους 50° βαθμούς. Είναι παραδοσιακό ποτό της Ρόδου, της Πάρου ,της Σάμου, της Ικαρίας και άλλων νησιών του κεντρικού και ανατολικού Αιγαίου.

## Μέθοδος παραγωγής
Στην πιο παραδοσιακή τεχνική, μετά το πάτημα των σταφυλιών, τα υπολείμματα (*στέμφυλα* ή *τσίπουρα*) μαζεύονται και φυλάσσονται επιτρέποντας στους ζυμομύκητες να αναπτυχθούν και να γίνει ζύμωση. Περίπου 30 ημέρες μετά, τα στέμφυλα μπαίνουν σε έναν λέβητα (το *καζάνι*) με νερό, ίσως και κάποια αρωματικά, για να βράσουν · ο ατμός διοχετεύεται σε έναν αποστακτήρα, όπου συγκεντρώνεται το τελικό προϊόν. Η πρώτη ποσότητα αποστάγματος (η *κεφαλή* ή το *πρωτόρακο*) έχει μεγάλη περιεκτικότητα σε οινόπνευμα και η τελευταία (η *ουρά* ή το *απόρακο*) έχει πολύ μικρή περιεκτικότητα και δεν είναι για κατανάλωση. Αυτές αφαιρούνται από τον αποστακτήρα για να ξαναχρησιμοποιηθούν στην επόμενη *καζανιά*. Μόλις τελειώσει η μια καζανιά, τα αποσταγμένα στέμφυλα αφαιρούνται και φυλάσσονται για να χρησιμοποιηθούν ως λίπασμα.

Η πιο σύγχρονη τεχνική, που θεωρείται ότι δίνει καλύτερο αποτέλεσμα, βασίζεται στην άμεση χρήση των σταφυλιών και όχι μόνο των στεμφύλων. Έτσι μετά τον τρύγο, τα σταφύλια συνθλίβονται ολόκληρα (χωρίς να γίνει διαχωρισμός των καρπών από τους μίσχους - όπως ακριβώς χρησιμοποιούνται και στην παραδοσιακή τεχνική του πατήματος). Το προϊόν της σύνθλιψης, που περιλαμβάνει το γλεύκος και τα στέμφυλα σε μια υγρή μάζα, αφήνεται να ζυμωθεί για 15 με 20 μέρες προτού να χρησιμοποιηθεί για την απόσταξη.

## Δείτε ακόμα
* Τσίπουρο
* Τσικουδιά
* Ζιβανία
* Γκράπα

Κατηγορία:Ποτά προϊόντα απόσταξης
Κατηγορία:Δωδεκανησιακή κουζίνα
Κατηγορία:Πολιτισμός της Ρόδου
Ίνγκεμποργκ της Δανίας (Βασίλισσα της Νορβηγίας)

Η **Ίνγκεμποργκ της Δανίας** (θυγατέρα του Έρικ, 1244 - 26 Μαΐου 1287) ήταν πριγκίπισσα της Δανίας και βασίλισσα της Νορβηγίας ως σύζυγος του Μάγκνους ΣΤ΄ της Νορβηγίας. Ήταν δεύτερη κόρη του Ερρίκος Δ΄ της Δανίας και της Γιούττας της Σαξονίας. Σαν βασιλομήτωρ στη συνέχεια έπαιξε σημαντικό ρόλο στην κηδεμονία του ανήλικου γιου της Έρικ ΣΤ΄ της Νορβηγίας.

## Παιδική ηλικία

Η Ίνγκεμποργκ ήταν μόλις 6 ετών όταν δολοφονήθηκε ο πατέρας της. Η μητέρα της επέστρεψε στη συνέχεια στη Σαξονία όπου παντρεύτηκε τον κόμη Μπουσάρ Η΄ του Κουέρφουρτ - Ρόζενμπουργκ. Μαζί με τις τρεις αδελφές της έμεναν στην αυλή του θείου της Χριστόφορου Α΄ της Δανίας και της συζύγου του Μάργκαρετ Σαμπίρια. Ωστόσο οι απαιτήσεις της Ίνγκεμποργκ για την κληρονομιά του δολοφονημένου πατέρα της ενέπλεξαν τη Δανία σε συγκρούσεις με τη Νορβηγία που κράτησαν δεκαετίες. Με συνθήκη που πραγματοποιήθηκε ανάμεσα στον Μπίργιερ Γιαρλ της Σουηδίας, στον θείο της Χριστόφορο της Δανίας, και στον βασιλιά Χάακον Δ΄ της Νορβηγίας, συμφωνήθηκε να παντρευτεί η Ίνγκεμποργκ τον γιο και διάδοχο του τελευταίου Μάγκνους ΣΤ΄ της Νορβηγίας. Ο γάμος πραγματοποιήθηκε στις 11 Σεπτεμβρίου 1261 στο Μπέργκεν.

## Βασίλισσα της Νορβηγίας

Ο Μάγκνους ονομάστηκε συμβασιλεύς αμέσως μετά τον γάμο του με την Ίνγκεμποργκ. Του δόθηκε η περιοχή του Ριφίλκ για να τη διοικήσει προσωπικά, Στις 16 Δεκεμβρίου 1263 ο βασιλιάς της Νορβηγίας Χάακον Δ΄ πέθανε πολεμώντας σε μάχη εναντίον των Σκωτσέζων στις Εβρίδες και ο Μάγκνους έγινε βασιλιάς της Νορβηγίας ως Μάγκνους ΣΤ΄. Η Ίνγκεμποργκ είχε ενεργό πολιτικό ρόλο δίπλα από τον σύζυγο της. Οι δυο μεγαλύτεροι γιοι της, Όλαφ και Μάγκνους, πέθαναν σε νηπιακή ηλικία, αλλά οι δυο μικρότεροι Έρικ Β΄ και Χάακον Ε΄ της Νορβηγίας έγιναν βασιλείς της Νορβηγίας.

## Κηδεμόνας του γιου της Έρικ

Το 1280 πέθανε ο σύζυγος της και η Ίνγκεμποργκ είχε στη συνέχεια λόγο στην αντιβασιλεία και στην κηδεμονία του μεγαλύτερου γιου της Έρικ μέχρι την ενηλικίωση του, με βασικό συμπαραστάτη τον Άλβ Έρλινγκσον, δεύτερο ξάδελφο του συζύγου της. Όταν βασιλιάς της Δανίας ήταν ο εξάδελφος της Έρικ Ε΄, η Ίνγκεμποργκ ζήτησε εκτάσεις στη Δανία, τις οποίες είχε κληρονομήσει από τον πατέρα της. Ο Έρικ δεν τις έδινε με αποτέλεσμα να ξεσπάσουν εχθροπραξίες ανάμεσα στη Νορβηγία από τη μια πλευρά και τη Δανία με τις Χανσεατικές πόλεις από την άλλη. Πολλοί Δανοί ευγενείς όπως ο Ιάκωβος του Άλλαντ ήταν υπέρ της Ίνγκεμποργκ αλλά αυτή πέθανε πριν επιλυθεί το ζήτημα.

## Κληρονόμοι

Με τον σύζυγο της Χάακον Ε΄ της Νορβηγίας παιδιά της ήταν : 

*Όλαφ (1262 - 1267)
*Μάγκνους (1264)
*Έρικ Β΄ της Νορβηγίας (1268 - 1299)
*Χάακον Ε΄ της Νορβηγίας (1270 - 1319)

## Παραπομπές


## Πηγές
*Koht, Halvdan Norske dronningar (1926)

## Εξωτερικοί σύνδεσμοι

*Ίνγκεμποργκ Έρικσνταττερ
*Ίνγκεμποργκ της Νορβηγίας

Κατηγορία:Οίκος των Έστριντσεν
Κατηγορία:Βασίλισσες της Νορβηγίας
Βενέδικτος, δούκας της Φινλανδίας

Ο **Βενέδικτος, δούκας της Φινλανδίας** (*Bengt Birgersson*, 1254 - 25 Μαΐου 1291), τελευταίος γιος και τελευταίο παιδί του Μπίργιερ Γιαρλ και της πρώτης συζύγου του Ίνγκεμποργκ Έρικσντοττερ της Σουηδίας κόρης του Ερρίκος Ι΄ της Σουηδίας,  ήταν αρχιεπίσκοπος και δούκας. 

Μερικές παλαιότερες πηγές αναφέρουν τον Βενέδικτο σαν γιο του Μπίργιερ Γιαρλ με τη δεύτερη σύζυγο του Ματθίλδη του Χόλσταϊν. Ωστόσο, τη χρονιά που γεννήθηκε ο Βενέδικτος, πέθανε η Ίνγκεμποργκ και η Ματθίλδη βρισκόταν ήδη για πολλά χρόνια στη Δανία. Οι δυο μεγαλύτεροι αδελφοί του έγιναν βασιλείς της Σουηδίας ενώ ο ίδιος πιέστηκε να ακολουθήσει την εκκλησιαστική σταδιοδρομία. Έγινε αρχιεπίσκοπος του Λίνκοπινγκ, δούκας της Φινλανδίας, και στη συνέχεια, επί βασιλείας του αδελφού του Μάγκνους, πρωθυπουργός της Σουηδίας.

Το 1284, όταν πέθανε ο τρίτος αδελφός του Έρικ του Σμάλαντ, ο αδελφός του Μάγκνους Γ΄ της Σουηδίας δημιούργησε τον τίτλο του δούκα της Φινλανδίας και τον έδωσε στον Βενέδικτο σαν τον πρώτο κάτοχο του στην ιστορία επειδή πολλά από τα εδάφη τα οποία κατείχε ανήκαν στη Φινλανδία. Στη συνέχεια εξελέγη αρχιεπίσκοπος του Λινκόπινγκ (1286) ενώ πήρε ακόμα δυο τίτλους (1287, 1289). 

Πέθανε από επιδημία πανώλης. 

## Παραπομπές



## Πηγές

* Lagerqvist & Åberg in Kings and Rulers of Sweden

Κατηγορία:Οίκος του Μπγιέλμπο
Κατηγορία:Επίσκοποι του 13ου αιώνα
Sabbat

Οι **Sabbat** ήταν βρετανικό thrash metal συγκρότημα, το οποίο δημιουργήθηκε στο Νότιγχαμ της Αγγλίας το 1985 και μέχρι το 1991 κυκλοφόρησε τρία άλμπουμ, πριν διαλυθεί. Επανενώθηκε το 2006, όντας ενεργό για οκτώ χρόνια, χωρίς να κυκλοφορήσει νέο υλικό.

## Βιογραφία
### Τα πρώτα χρόνια
Το συγκρότημα σχηματίστηκε το 1985 από τον τραγουδιστή Μάρτιν Γουοκίερ και τον μπασίστα Φρέιζερ Κρασκ, με την ονομασία Hydra. Ο κιθαρίστας Άντι Σνιπ έγινε μέλος των Hydra, όπως και ο ντράμερ Σάιμον Νέγκους, πριν μετονομαστούν σε Sabbat. Από τις πρώτες τους ηχογραφήσεις προήλθε το ντέμο "*Magick in Theory and Practice*", ενώ επανήλθαν με το "*Fragments of a Faith Forgotten*" τον Μάιο του 1986. Μετά το ντέμο "*Stranger Than Fiction*" του 1987, υπέγραψαν στη Noise Records, ενώ στα τέλη της χρονιάς κυκλοφόρησαν το σινγκλ "*Blood for the Blood God*" για το περιοδικό White Dwarf.

Τον Σεπτέμβριο του 1987, ηχογράφησαν στο Horus Sound Studio του Ανόβερου το πρώτο τους άλμπουμ με τίτλο "*[[History of a Time to Come]]*", του οποίου η κυκλοφορία πραγματοποιήθηκε στις 20 Απριλίου 1988. Ακολούθησε το "*[[Dreamweaver]]*" τον Μάιο του 1989, το οποίο ήταν concept άλμπουμ βασισμένο στο βιβλίο "*The Way of Wyrd: Tales of an Anglo-Saxon Sorcerer*" του ψυχολόγου Μπράιαν Μπέιτς.

Το 1989, έγινε μέλος του συγκροτήματος ο κιθαρίστας Σάιμον Τζόουνς, δίνοντας μεγαλύτερο βάθος στον ήχο τους, αλλά οικονομικά θέματα δημιούργησαν προβλήματα στις σχέσεις των μελών των Sabbat. Κατά την διάρκεια της περιοδείας για το "*Dreamweaver*", αποχώρησε από το συγκρότημα ο Τζόουνς, δίνοντας την θέση του στον Νιλ Γουάτσον. Το 1990, έφυγε από το συγκρότημα ο Γουοκίερ, για να σχηματίσει τους Skyclad, ενώ μαζί του αποχώρησε και ο Κρασκ. Αντκαταστάτες τους ήταν ο τραγουδιστής Ρίτσι Ντέσμοντ και ο μπασίστας Γουέιν Μπανκς.

Η νέα σύνθεση κυκλοφόρησε τον Μάρτιο του 1991 το άλμπουμ "*[[Mourning Has Broken]]*", το οποίο όμως δεν έλαβε θετικές κριτικές και μετά από μία συναυλία στο Ντέρμπι, το συγκρότημα διαλύθηκε.

### Επανένωση
Ο Γουοκίερ θέλησε να επανενώσει το συγκρότημα το 2001, αλλά ο Άντι Σνιπ δεν δέχτηκε, με αποτέλεσμα ο τραγουδιστής, μαζί με τους Τζόουνς και Κρασκ να περιοδεύουν για δύο χρόνια με την ονομασία Return to the Sabbat, με τον Τζέι Γκράχαμ να αναλαμβάνει τα τύμπανα.

Τελικά, το 2006, το συγκρότημα επανενώθηκε με τη σύνθεση που ηχογράφησε το "*Dreamweaver*", περιοδεύοντας στην Μεγάλη Βρετανία μαζί με τους Cradle of Filth. Συνέχισαν στο Keep It True festival τον Απρίλιο του 2007 και το Day of Darkness festival τρεις μήνες αργότερα, πριν ο Κρασκ αποχωρήσει, δίνοντας την θέση του στον Γκιζ Μπατ. Μέσα στην χρονιά, επανακυκλοφόρησαν τα δύο πρώτα άλμπουμ τους, ενώ από το 2010 διέκοψαν τις δραστηριότητες τους, ανακοινώνοντας την οριστική διάλυση τους το 2014.

## Δισκογραφία

## Παραπομπές


## Πηγές
* Sabbat - Encyclopaedia Metallum: The Metal Archives
* [UK Sabbat - Spirit of Metal webzine](http://www.spirit-of-metal.com/groupe-groupe-Sabbat_(UK)-l-en.html)
* The BNR Metal Pages - Sabbat

## Εξωτερικοί σύνδεσμοι
* Sabbat στο MySpace

Κατηγορία:Αγγλικά thrash metal συγκροτήματα
Εμίλ Φισιέ

Ο **Εμίλ Φισιέ** (15 Φεβρουαρίου 1868 - Άγνωστο) ήταν Γάλλος τοξοβόλος. Συμμετείχε στην 2η Θερινή Ολυμπιάδα στο Παρίσι και κέρδισε ένα μετάλλιο στη χρυσή χορδή στόχου 50 μέτρων, ένα αγώνισμα της τοξοβολίας. 

Στους Θερινούς Ολυμπιακούς Αγώνες 1908 συμμετείχε στο ηπειρωτικό στυλ της τοξοβολίας και πήρε την 13η θέση.

## Παραπομπές


Κατηγορία:Αθλητές της τοξοβολίας
Κατηγορία:Τοξοβόλοι στους Θερινούς Ολυμπιακούς Αγώνες 1900
Κατηγορία:Τοξοβόλοι στους Θερινούς Ολυμπιακούς Αγώνες 1908
Ζωολογικός κήπος της Καραγκάντα

Ο κρατικός **Ζωολογικός κήπος της Καραγκάντα** (, ) βρίσκεται στο Καζακστάν. Ο ζωολογικός κήπος της Καραγκάντα καλύπτει έκταση 107.5 στρεμμάτων, και είναι ένας από τους μεγαλύτερους και παλαιότερους ζωολογικούς κήπους στην Δημοκρατία του Καζακστάν.

Ο ζωολογικός κήπος της Καραγκάντα ήταν κυρίως γνωστός ως το σπίτι του ελέφαντα Μπατύρ μέχρι τον θάνατό του το 1993.

## Δείτε επίσης
* Κατάλογος των ζωολογικών κήπων
* Μπατύρ, ο ελέφαντας που μπορούσε να μιλήσει
* Ζωολογικός κήπος του Αλμάτι

## Παραπομπές


## Εξωτερικοί σύνδεσμοι
* 
* Ζωολογικός Κήπος της Καραγκάντα

Κατηγορία:Ζωολογικοί κήποι του Καζακστάν
Λίμνη Τσαγκάν

Η **Λίμνη Τσαγκάν** (ή **Λίμνη Μπαλαπάν**), είναι τεχνητή λίμνη στο Καζακστάν, που δημιουργήθηκε από την πυρηνική δοκιμή Τσαγκάν, η οποία πραγματοποιήθηκε στις 15 Ιανουαρίου 1965, και αποτελούσε μέρος των «Πυρηνικών Δοκιμών για την Εθνική Οικονομία». Το νερό της λίμνης προέρχεται από τον ποταμό Τσαγκάν (παραπόταμο του Ιρτίς). Συχνά αναφέρεται ως Ατομική Λίμνη, και είναι ακόμη ραδιενεργή. Στο νότο, το χείλος του κρατήρα της λίμνης κρατά τα νερά σε μια δεύτερη δεξαμενή.

## Δείτε επίσης
* Σεντάν (πυρηνική δοκιμή)
* Κανάλι Πετσόρα-Κάμα
* Ηφαιστιακή λίμνη

## Παραπομπές
* On the Soviet program for peaceful uses of nuclear weapons
* On the Soviet nuclear program

## Εξωτερικοί σύνδεσμοι
* Russia Today documentary that visits the lake at around the 1 minute mark.
* Η λίμνη Τσαγκάν στους Χάρτες Google

Τσαγκαν
Σαμπρίνα Γκολές

Η **Σαμπρίνα Γκολές** (*[[λατινικό αλφάβητο]]: Sabrina Goleš*) γεννημένη στο Στάρι Μικανόβτσκι της Γιουγκοσλαβίας στις 3 Ιουνίου 1965 είναι πρώην Γιουγκοσλάβα, σήμερα πολιγραφημένη Κροάτισα, αθλήτρια της αντισφαίρισης.

Το 1983 ήταν στην τρίτη θέση στην παγκόσμια κατάταξη γυναικών (κέρδισε το "Ρόλεξ πορτ" στην Ουάσιγκτον, ήταν στους ημιτελικούς του Ρολάν Γκαρός και του Αμερικανικού όπεν). Αγωνίστηκε για τη Γιουγκοσλαβία στους Ολυμπιακούς του Λος Άντζελες του 1984 όπου στο απλό έχασε στον τελικό από τη Στέφι Γκραφ με 6-1, 3-6, 4-6 Την ίδια χρονιά έφτασε στους ημιτελικούς του Φεντ Καπ με τη γιουγκοσλαβική ομάδα, χάνοντας από την Τσεχοσλοβακία.

Το 1987 κέρδισε το τουρνουά WTA στο Παρίσι ενώ στην Πανεπιστημιάδα του Ζάγκρεμπ ήταν τρίτη στο απλό και δεύτερη στο διπλό. Αγωνίστηκε επίσης στους Ολυμπιακούς Αγώνες του 1988 στη Σεούλ όπου νίκησε την Αράντσα Σάντσεθ Βικάριο. Η Γκόλες ήταν η αρχηγός της ομάδας της Γιουγκοσλαβίας στο Φεντ Καπ και αργότερα έγινε προπονήτρια της ομάδας Φεντ καπ της Κροατίας μεταξύ 1992 και 1994.

Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως τη διάλυση της.

## Παραπομπές

Κατηγορία:Γιουγκοσλάβες αθλήτριες της αντισφαίρισης
Κατηγορία:Κροάτισες αθλήτριες της αντισφαίρισης
Κατηγορία:Γιουγκοσλάβοι Ολυμπιονίκες
Σάιμον Κάουελ

Ο **Σάιμον Κάουελ** (7 Οκτωβρίου 1959, Λονδίνο) είναι Άγγλος παραγωγός τηλεοπτικών προγραμμάτων και επιχειρηματίας. Είναι πιο αναγνωρισμένος ως κριτής στη βρετανική τηλεόραση συμμετέχοντας σε διαγωνισμούς όπως το  *[[Pop Idol]]* , *[[The X Factor (UK TV series)|The X Factor]], [[Britain's Got Talent|Got Talent της Βρετανίας]], [[American Idol]]*, *[[The X Factor (U.S. TV series)|The X Factor]] ,* *[[America's Got Talent|Αμερική Έχεις Ταλέντο]]* . Ο Κάουελ είναι ο κύριος ιδρυτής και διευθύνων σύμβουλος της βρετανικής εταιρείας ψυχαγωγίας Syco . Συνδυάζει τις δραστηριότητες στην τηλεόραση και τη μουσική βιομηχανία.

## Πρόωρη ζωή
Γεννήθηκε στις 7 Οκτωβρίου 1959  στο Λάμπεθ του Λονδίνου. Η μητέρα του, Τζούλι Μπρέτρ , ήταν χορεύτρια μπαλέτου, και ο πατέρας του, ο Έρικ Φίλιπ Κάουελ ήταν εκτελεστικός της μουσικής βιομηχανίας. Ο πατέρας του Κάουελ ήταν από μία ως επί το πλείστον εβραϊκή οικογένεια, αν και δεν είχε συζητήσει το παρελθόν του με τα παιδιά του. Η μητέρα του Κάουελ ήταν από ένα χριστιανικό υπόβαθρο και ήταν αγγλικής καταγωγής.

## Καριέρα
**Πρόωρη σταδιοδρομία**

Στις αρχές της δεκαετίας του 1980, έφυγε από την EMI για να σχηματίσουν το E & S με το πρώην αφεντικό του στην EMI, αλλά έκλεισε το 1983.  Στη συνέχεια σχημάτισε τις Fanfare Records με τον Iain Burton, πουλώντας αρχικά τα βίντεο άσκησης και μουσική από πράξεις όπως η ιταλική ορχήστρα Rondò Veneziano.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Βρετανοί μουσικοί παραγωγοί
Κατηγορία:Βρετανοί παρουσιαστές
Ανεμόπυργος

[thumb|350px|right|Ανεμόπυργος σε κτηριακό συγκρότημα του [17ος αιώνας|17ου αιώνα στο Ιράν]]

**Ο Ανεμόπυργος** ή **ανεμοσυλλέκτης** ή **ανεμοπαγίδα** (*[[περσικά]]*: بادگیر, *[[ελληνικά]]: μπαντγκίρ, ανεμοπιάστης*) είναι ένα παραδοσιακό Περσικό αρχιτεκτονικό στοιχείο που συμβάλλει στον φυσικό κλιματισμό εσωτερικών χώρων, παγιδεύοντας τον άνεμο και κατευθύνοντάς τον μέσα στο κτήριο. Στα αραβικά αναφέρεται ως *μαλκάφ* (*ملقف*). Η χρήση του προέρχεται από την Αρχαία Αίγυπτο και επιβιώνει μέχρι και σήμερα. Στις μέρες μας είναι διαδεδομένος στα περισσότερα ισλαμικά κράτη και κυρίως στο Ιράν, στα κράτη της Αραβικής χερσονήσου (κυρίως στο Μπαχρέιν και στα Ηνωμένα Αραβικά Εμιράτα), στο Πακιστάν και στο Αφγανιστάν. Χρησιμοποιείται κατα κύριο λόγο σε κτήρια δημόσιας χρήσης (π.χ. Τζαμιά) αλλά και σε κατοικίες. Εκτός του ισλαμικού κόσμου συναντάται πολύ σπάνια.

## Ανεμόπυργοι και [[Κανάτ]]
thumb|right|350px|Σύστημα φυσικού κλιματισμού με ανεμόπυργο χωρίς τη χρήση σωλήνα ύδρευσης (Κανάτ)
thumb|right|350px|Σύστημα φυσικού κλιματισμού που συνδυάζει την χρήση ανεμόπυργου και σωλήνα ύδρευσης (Κανάτ)
[thumb|350px|right|Δύο ανεμόπυργοι στη [Μαχάν στο Ιράν]]

Πολλές φορές οι Ανεμόπυργοι κατασκευάζονται έτσι ώστε να συνεργάζονται με τα Κανάτ, δηλαδή τους υπόγειους αγωγούς ύδρευσης στην Περσία. Ένα άνοιγμα χρησιμοποιώντας το Νόμο του Μπερνούλι τραβάει τον αέρα και τον οδηγεί υπόγεια, στους σωλήνες ύδρευσης (Κανάτ). Εκεί ο θερμός αέρας έρχεται σε επαφή με τα τρεχούμενα ύδατα και ψύχεται. Στη συνέχεια από ένα άλλο άνοιγμα ανεβαίνει στο κτήριο, σημαντικά πιο ψυχρός. Τέλος, αφού περάσει μέσα από τους χώρους του κτηρίου, ενα ειδικό άνοιγμα στην μεριά του ανεμόπυργου που δεν φυσάει επιτρέπει στον αέρα να φύγει. Έτσι επιτυγχάνεται η συνεχής κυκλοφορία ψυχρού αέρα στα κτήρια.

Άρα τελικά σε αυτό το σύστημα ο Ανεμόπυργος έχει διπλό ρόλο. Από την μεριά που φυσάει εισέρχεται εξωτερικό ρεύμα ανέμου ενώ από την αντίθετη μεριά εξέρχεται ο αέρας από το εσωτερικό ώστε να αντικατασταθεί από νέο. Ο άνεμος από ανεμόπυργο και ο κρύος αέρας από τα Κανάτ αναμειγνύονται στο εσωτερικό του κτηρίου και το ψύχουν αποτελεσματικά. Αυτό συμβαίνει καθώς το ρεύμα ανέμου από τον ανεμόπυργο διαχέει το ψυχρό αλλά χωρίς ένταση αέρα από τα Κανάτ μέσα στο κτήριο.

Το ιδιοφυές αυτό σύστημα που δημιουργήθηκε μετά από χιλιετίες συνεχών βελτιώσεων μπορεί να μειώσει την εσωτερική θερμοκρασία του κτιρίου μέχρι και 15&nbsp;°C, πράγμα πολύ σημαντικό τα παλιότερα χρόνια αλλά ακόμα και στις μέρες μας αφού ο κλιματισμός κτηρίων με σύγχρονα μέσα επιφέρει συχνά απαγορευτικό κόστος.

## Εξωτερικοί σύνδεσμοι
*https://www.badgir-persian-gulf-en.com/ 
*http://www.sciencedirect.com/science/article/pii/S036013230800005X?via%3Dihub

Κατηγορία:Ισλαμική αρχιτεκτονική
Κατηγορία:Ιρανική αρχιτεκτονική
Κατηγορία:Τεχνολογία ψύξης
Ντέρβεντα

Η **Ντέρβεντα** (σερβικά κυριλλικά: ) είναι πόλη και δήμος της Βοσνίας και Ερζεγοβίνης, στα βόρεια της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, η πόλη αριθμούσε  κατοίκους και ο δήμος  κατοίκους.

## Γεωγραφία
Η Ντέρβεντα είναι πόλη στα βόρεια της Βοσνίας και Ερζεγοβίνης και της Σερβικής Δημοκρατίας της Βοσνίας. Ευρίσκεται εντός της κοιλάδας του ποταμού Ούκρινα, δεξιό παραπόταμο του Σάβου. Ο δήμος είναι περιτριγυρισμένος από εκείνους του Σρμπατς, του Μπροντ, της Μόντριτσα, του Ντόμποϊ και του Πρνιαβόρ, ενώ, στα βόρεια, συνορεύει με την Κροατία.

## Ιστορία

## Οικισμοί του Δήμου της Ντέρβεντα
[thumb|center|upright=0.8|Τοποθεσία του Δήμου της Ντέρβεντα στη [Βοσνία και Ερζεγοβίνη.]]

Ο Δήμος της Ντέρβεντα αριθμεί 57 οικισμούς:

## Δημογραφία
### Πόλη
#### Ιστορική εξέλιξη του πληθυσμού της πόλεως





#### Κατανομή του πληθυσμού της πόλεως ανά εθνότητα (1991)

### Δήμος
#### Ιστορική εξέλιξη του πληθυσμού του δήμου

#### Κατανομή του πληθυσμού του δήμου ανά εθνότητα (1991)
Το 1991, επί συνόλου  κατοίκων, ο πληθυσμός ήταν κατανεμημένος ως κάτωθι:

## Πολιτική
Έπειτα από τις τοπικές εκλογές του 2012, οι 29 έδρες της δημοτικής συνελεύσεως διαμοιράστηκαν όπως ακολουθεί :

Ο Μίλοραντ Σίμιτς, μέλος της Συμμαχίας των Ανεξάρτητων Σοσιαλδημοκρατών (SNSD), εξελέγη δήμαρχος του δήμου.

## Πολιτισμός

## Εκπαίδευση

## Αθλητισμός

## Οικονομία

## Τουρισμός

## Πρόσωπα
*Βέντραν Τσόρλουκα (γεννημένος το 1986), ποδοσφαιριστής
*Μίλε Κίτιτς (γεννημένος το 1952), λαϊκός τραγουδιστής
*Ντάρα Μπουμπαμάρα (γεννημένη το 1976), τραγουδίστρια της ποπ της οποίας η οικογενειακή καταγωγή είναι από την Ντέρβεντα
*Μίροσλαβ Πέγιτς (γεννημένος το 1986), ποδοσφαιριστής
*Μάριο Τόκιτς (γεννημένος το 1975), ποδοσφαιριστής
*Αμπάζ Αρσλάναγκιτς (γεννημένος το 1944), χειροσφαιριστής και προπονητής
*Μουχάμεντ Μέμιτς (γεννημένος το 1960), χειροσφαιριστής
*Σουλεϊμάν Μεντέντσεβιτς (γεννημένος το 1963), κινηματογραφιστής
*Ντράγκαν Τζούριτς (γεννημένος το 1954), πρόεδρος της Παρτιζάν Βελιγραδίου
*Σέναντ Λούπιτς (γεννημένος το 1960), ποδοσφαιριστής
*Ζόραν Ράνκιτς (γεννημένος το 1935), ηθοποιός
*Νίκολα Κάλαμπιτς (1909-1946), διοικητής των Τσέτνικ

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί σύνδεσμοι

*  Επίσημη ιστοσελίδα
*  Maplandia
* 


Κατηγορία:Οικισμοί της Ντέρβεντα
Φιορίνι Ουγγαρίας

Το **φιορίνι** (, σύμβολ. **Ft**, κωδ. **ΗUF**) είναι το νόμισμα της Ουγγαρίας. Υποδιαιρείται σε 100 *φίλλερ*, μολονότι δεν υπάρχουν σε κυκλοφορία σχετικά νομίσματα.

Για την Ευρωπαϊκή Κεντρική Τράπεζα, 310,24 φιορίνια αντιστοιχούν σε ένα ευρώ. Η Ουγγαρία είναι μία από της 19 χώρες μέλη της Ευρωπαϊκής Ένωσης (από την 1η Μαΐου 2004) που δεν χρησιμοποιεί το ευρώ ως επίσημο νόμισμα. Αν και η Ουγγαρία χρησιμοποιεί το φιορίνι, η συνεισφορά της στην Ευρωπαϊκή Ένωση είναι σε ευρώ, με τη συνολική προσφορά να ανέρχεται στα 0,946 δισεκατομμύρια. Τέλος, το Ακαθάριστο Εθνικό Προϊόν της χώρας είναι 108,748 δισεκατομμύρια ευρώ για το έτος 2015.

Το φιορίνι, ιστορικά, ήταν χρυσό νόμισμα που κυκλοφόρησε το 1252 -έως το 1533- στη Φλωρεντία, από την οποία έλαβε και την ονομασία του (). Αντιστοιχούσε σε χρυσό αξίας περίπου 150 ευρώ (σε τιμές του 2011).

## Παραπομπές


Φιορινι
Φιορινι
Κατηγορία:Νομίσματα της Ευρώπης
Νομοθετική Συνέλευση του Κράι Πριμόρσκι

Η **Νομοθετική Συνέλευση του [[Κράι Πριμόρσκι]]** είναι το περιφερειακό νομοθετικό (αντιπροσωπευτικό) σώμα του Κράι Πριμόρσκι. Η Νομοθετική Συνέλευση ασκεί την εξουσία με το πέρασμα νόμων, την έκδοση ψηφισμάτων. Επίσης, μπορεί να περνά νομοθετικές πράξεις και να εποπτεύεται την εφαρμογή και τήρηση των νόμων που έχουν περαστεί από την Νομοθετική Συνέλευση.

## Πρόεδροι

## Παραπομπές


Κατηγορία:Πολιτική της Ρωσίας